CELEX: 32004R1140
Language: lv
Date: 2004-06-21 00:00:00
Title: Padomes Regula (EK) Nr. 1140/2004 (2004. gada 21. jūnijs), ar ko aptur autonomo kopējo muitas tarifu nodevu piemērošanu konkrētiem Seūtas un Meliļas izcelsmes zivsaimniecības produktiem

23.6.2004   
            
            
               LV
            
            
               Eiropas Savienības Oficiālais Vēstnesis
            
            
               L 222/1
            
         
      PADOMES REGULA (EK) Nr. 1140/2004
   (2004. gada 21. jūnijs),
   ar ko aptur autonomo kopējo muitas tarifu nodevu piemērošanu konkrētiem Seūtas un Meliļas izcelsmes zivsaimniecības produktiem
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 133. pantu,
   ņemot vērā Komisijas priekšlikumu,
   tā kā:
   
               (1)
            
            
               Ar Padomes Regulu (EK) Nr. 656/2000 (1) Padome atvēlēja nulles tarifu kvotas dažiem Seūtas izcelsmes zivsaimniecības produktiem, kuru darbība beidzās 2002. gada 31. decembrī.
            
         
               (2)
            
            
               2002. gada oktobrī Spānija lūdza pagarināt Regulā (EK) Nr. 656/2000 minēto kvotu darbības ilgumu un pamatoja savu lūgumu ar ekonomisko un sociālo stāvokli Seūtā, norādot uz ierobežojumiem, kādos darbojas tās ekonomika, un grūtībām, ar kurām sastopas vietējā zivsaimniecības nozare. Lūgums ir pamatots, jo ekonomiskā stāvokļa dēļ Seūtā jānosaka atvieglojumu pasākumi, lai sekmētu tās eksportu uz Kopienu.
            
         
               (3)
            
            
               Ar Padomes un Komisijas 2000. gada 24. janvāra Lēmumu 2000/204/EK par Eiropas un Vidusjūras reģiona valstu nolīguma noslēgšanu par asociācijas izveidi starp Eiropas Kopienām un tās dalībvalstīm, no vienas puses, un Marokas Karalisti, no otras puses (2), Kopiena pilnībā apturēja kopējo muitas tarifu ievedmuitas nodokļu piemērošanu plašam lokam Marokas izcelsmes zivsaimniecības produktu. Šo produktu ievešanai Kopienā nepastāv kvantitatīvi ierobežojumi, un to loks ir plašāks nekā to produktu loks, uz kuriem attiecas tarifu kvotas, kas piešķirtas Seūtai. Ņemot vērā to, ka Maroka aptver Seūtas un Meliļas teritorijas no iekšzemes, ir lietderīgi apturēt turpmāku diskrimināciju un piešķirt Seūtai un Meliļai atvieglojumu režīmu attiecībā uz tādu pašu produktu loku, lai nodrošinātu līdzīgas uzņēmējdarbības iespējas un veicinātu šo teritoriju saimniecisko attīstību;
            
         
               (4)
            
            
               Tā kā asociācijas nolīgumā ar Maroku nav paredzēts konkrēts zivsaimniecības produktiem piemērojams atvieglojumu režīma termiņš, tādu termiņu nevajadzētu ieviest arī šajā regulā.
            
         
               (5)
            
            
               Tiesības uz tarifu kvotām, ko ievieš ar šo regulu, ir atkarīgas no produkta izcelsmes noteikumiem, kas paredzēti Padomes 2000. gada 5. decembra Regulā (EK) Nr. 82/2001 par “konkrētas izcelsmes produktu” jēdziena definīciju un administratīvās sadarbības metodēm tirdzniecībā starp Kopienas muitas teritoriju un Seūtu un Meliļu (3),
            
         IR PIEŅĒMUSI ŠO REGULU.
   1. pants
   Autonomās kopējo muitas tarifu nodevas Seūtas un Meliļas izcelsmes produktiem, kas uzskaitīti šīs regulas pielikumā, pilnībā aptur.
   2. pants
   Produkta izcelsmes statusa pierādījumus sniedz saskaņā ar Regulu (EK) Nr. 82/2001.
   3. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Luksemburgā, 2004. gada 21. jūnijā
      
         
            Padomes vārdā —
         
         
            priekšsēdētājs
         
         J. WALSH
         
      
   
   
      (1)  OV L 80, 31.3.2000., 5. lpp.
   
      (2)  OV L 70, 18.3.2000., 1. lpp.
   
      (3)  OV L 20, 20.1.2001., 1. lpp.
   
      PIELIKUMS
      Seūtas un Meliļas izcelsmes produkti, kuriem pilnībā aptur autonomo kopējo muitas tarifu nodevu piemērošanu
      
                  KN kods
               
               
                  Apraksts
               
            
                  3. nodaļa
               
               
                  Zivis un vēžveidīgie, mīkstmieši un citi ūdens bezmugurkaulnieki
               
            
                   
               
               
                  Sagatavotas vai konservētas zivis, veselas vai gabalos, bet ne maltas
               
            
                  1604 11 00
               
               
                  Laši
               
            
                  1604 12
               
               
                  Siļķes
               
            
                  1604 13
               
               
                  Sardīnes, sardinellas un brētliņas vai šprotes
               
            
                  1604 14
               
               
                  Tunzivis, svītrainās tunzivis un pelamīdas (Sarda spp.)
                  
               
            
                  1604 15
               
               
                  Makreles
               
            
                  1604 16 00
               
               
                  Anšovi
               
            
                  1604 19 10
               
               
                  Lašu dzimtas zivis, izņemot lašus
               
            
                  1604 19 31 līdz 1604 19 39
               
               
                  Euthynnus ģints mazās tunzivis, izņemot svītrainās tunzivis (Euthynnus (Katsuwonus) pelamis)
                  
               
            
                  1604 19 50
               
               
                  
                     Orcynopsis unicolor sugas zivis
               
            
                  1604 19 91 līdz 1604 19 98
               
               
                  Citi
               
            
                   
               
               
                  Citas sagatavotas vai konservētas zivis:
               
            
                  1604 20 05
               
               
                  Izstrādājumi no surimi
               
            
                  1604 20 10
               
               
                  no lašiem
               
            
                  1604 20 30
               
               
                  no lašu dzimtas zivīm, izņemot lašus
               
            
                  1604 20 40
               
               
                  no anšoviem
               
            
                  1604 20 50
               
               
                  no sardīnēm, pelamīdām, Scomber scombrus un Scomber japonicus sugas makrelēm; Orcynopsis unicolor sugas zivīm
               
            
                  1604 20 70
               
               
                  No tunzivīm, svītrainajām tunzivīm un citām Euthynnus ģints zivīm
               
            
                  1604 20 90
               
               
                  No citam zivīm
               
            
                   
               
               
                  Kaviārs un kaviāra aizstājēji, kas gatavoti no ikriem
               
            
                  1604 30
               
               
                  Kaviārs un kaviāra aizstājēji
               
            
                   
               
               
                  Vēžveidīgie, mīkstmieši un citi ūdens bezmugurkaulnieki, sagatavoti vai konservēti
               
            
                  1605 10 00
               
               
                  Krabji
               
            
                  1605 20
               
               
                  Garneles un ziemeļgarneles
               
            
                  1605 30
               
               
                  Omāri
               
            
                  1605 40 00
               
               
                  Citi vēžveidīgie
               
            
                  1605 90 11
               
               
                  Ēdamgliemenes (Mytilus spp., Perna spp.), hermētiskos traukos
               
            
                  1605 90 19
               
               
                  Citas ēdamgliemenes
               
            
                  1605 90 30
               
               
                  Citi mīkstmieši